text: [{"text_idx": "#000001", "text": "Norski a\u0301leyparin skora\u00f0i \u00f8ll ma\u0301lini i\u0301 sigrinum a\u0301 Wolves og hevur nu\u0301 skora\u00f0 25 ma\u0301l i\u0301 19 dystum i\u0301 Premier League. Eingin hevur skora\u00f0 fleiri enn 23 ma\u0301l seinastu fy\u0301ra kappingara\u0301rini."}, {"text_idx": "#000002", "text": "Haaland i\u0301 hopla - 22-a\u0301ra gamli a\u0301leyparin hevur longu skora\u00f0 fy\u0301ra hattrikk i\u0301 Premier League (Mynd: EPA)"}, {"text_idx": "#000003", "text": "Erling Braut Ha\u030aland er ein ma\u0301lmaskina. Ta\u00f0 or\u00f0i\u00f0 hev\u00f0i norski a\u0301leyparin a\u0301 s\u00e6r, a\u0301\u00f0renn hann kom til Onglands, og hetta hevur Ha\u030aland sta\u00f0fest seinasta ha\u0301lva a\u0301ri\u00f0. Ti\u0301\u00f0liga i\u0301 kappingara\u0301rinum skora\u00f0i hann try\u0301 ma\u0301l i\u0301 trimum Premier League-dystum a\u0301 ra\u00f0, og eftir ein \"hattrikk-turk\" a\u0301 yvir tri\u0301ggjar ma\u0301na\u00f0ir gj\u00f8rdi Ha\u030aland ta\u00f0 aftur a\u0301 Etihad i\u0301 dag, ta\u0301 Wolves vitja\u00f0i, og var ta\u00f0 yvir bert eitt korter av leikti\u0301\u00f0. Hann leg\u00f0i City a\u0301 odda, ta\u0301 fimm minuuttir resta\u00f0u i\u0301 av fyrra ha\u0301lvleiki, \u00f8kti vi\u00f0 brotssparki fimm minuttir eftir ste\u00f0gin, og i\u0301 54. minutti sta\u00f0festi hann si\u0301tt hattrikk, ta\u0301 a\u0301leyparin aftur var kaldur frammanfyri ma\u0301linum eftir upplegg fra\u0301 Mahrez."}, {"text_idx": "#000004", "text": "Einki ma\u0301l kom afturat i\u0301 dystinum, og Manchester City er i\u0301 l\u00f8tuni tvey stig aftanfyri Arsenal, sum i\u0301 l\u00f8tuni sp\u00e6lit mo\u0301ti Manchester United.Erling Ha\u030aland er grei\u00f0ur toppskju\u0301tti i\u0301 Premier League vi\u00f0 25 ma\u0301lum og hevur harvi\u00f0 longu fleiri ma\u0301l enn toppskju\u0301ttarnir seinastu fy\u0301ra kappingara\u0301rini. 22-a\u0301ra gamli nor\u00f0ma\u00f0urin hevur fy\u0301ra hattrikk i\u0301 19 Premier League dystum higartil, og vi\u00f0 hesum t\u00f8lunum kann hann ver\u00f0a vi\u00f0 at skjo\u0301ta City til fleiri steyp, og er hann v\u00e6l a\u0301vegis til at fa\u0301a fleiri met."}, {"text_idx": "#000005", "text": "Premier League 21. umfarI\u0301 dag, sunnudagin 22.01"}, {"text_idx": "#000008", "text": "Bresta saman um finalupla\u0301ss i\u0301 anna\u00f0kv\u00f8ld\nU15-genturnar sku\u0301gva\u00f0u alla mo\u0301tst\u00f8\u00f0u av vegnum\n13 ny\u0301ggir venjarar fingi\u00f0 pro\u0301gv"}, {"text_idx": "#000009", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000010", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}]